ການໂຈມຕີທາງອາກາດ ພາຍໃຕ້ການນຳພາ ຂອງຊາອູດີ ອາເຣເບຍ ແນເປົ້າໝາຍໃສ່ ເມືອງ ທ່າ Aden
ການຖິ້ມລະເບີດມາ ໜຶ່ງເດືອນເຕັມ ໄດ້ສັງຫານປະຊາຊົນ ຫຼາຍຮ້ອຍຄົນ ໃນເຢເມັນ ແຕ່ບໍ່ໄດ້ເຮັດໃຫ້ ພວກກະບົດ Shi'ite ຖອຍອອກໄປເລີຍ.
ພວກເຮືອບິນລົບໄດ້ທຳການໂຈມຕີ ຕໍ່ເປົ້າໝາຍຂອງພວກ ກະບົດຮູທີ ໃນເຢເມັນໃນວັນພະຫັດມື້ນີ້ ສອງມື້ຫຼັງຈາກໃນ ອັນທີ່ຄວນຈະເປັນການຢຸດຖິ້ມລະເບີດພາຍໃຕ້ການນຳພາ ຂອງຊາອູດີອາເຣເບຍຢ່າງເປັນທາງການນັ້ນ ພວກທີ່ເຫັນເຫດການ ກ່າວວ່າ ການຖິ້ມລະເບີດໄດ້ມີຂຶ້ນຕໍ່ ເຂດຕ່າງໆ ໃນເມືອງທ່າກຳປັ່ນໃຫຍ່ Aden ໃນພາກໃຕ້ ຂອງປະເທດ ບ່ອນທີ່ການສູ້ລົບກັນພວມດຳເນີນຕໍ່ໄປ ລະ ຫວ່າງພວກກະບົດຮູທີ ແລະພວກສະໜັບສະໜຸນລັດຖະ ບານ ທີ່ໄດ້ຖືກໂຄ່ນລົ້ມໄປນັ້ນ ໃນວັນອັງຄານມື້ກ່ອນນີ້ ຊາອູດີອາເຣເບຍ ໄດ້ປະກາດຍຸດຕິການໂຈມຕີທາງອາກາດ ທີ່ເອີ້ນວ່າ  ໃນເວລາບໍ່ເທົ່າໃດຊົ່ວໂມງຕໍ່ມາ ພວກເຮືອບິນຂອງຝ່າຍປະສົມກໍໄດ້ໂຈມຕີທີ່ໝັ້ນແຫ່ງຕ່າງໆຂອງພວກກະບົດໃນເມືອງ Adenແລະເມືອງ Taiz ໃນພາກ ກາງຂອງປະເທດ ການຖິ້ມລະເບີດມາເປັນເວລາໜຶ່ງເດືອນເຕັມ ໄດ້ສັງຫານປະຊາຊົນຫຼາຍຮ້ອຍຄົນ ແລະກໍ່ໃຫ້ເກີດວິກິດການດ້ານມະນຸດສະທຳຂຶ້ນຢ່າງຮ້າຍແຮງໃນເຢເມັນ ແຕ່ສ່ວນໃຫຍ່ແລ້ວການໂຈມຕີດັ່ງກ່າວ ບໍ່ໄດ້ເຮັດໃຫ້ພວກກະບົດນິກາຍ Shi’ite ຖອຍອອກໄປເລີຍ ພວກກະບົນຮູທີ ໄດ້ຍຶດເອົາຫຼາຍພາກສ່ວນໃຫຍ່ຂອງເຢເມັນ ແລະໄດ້ບັງຄັບໃຫ້ຜູ້ນຳປະເທດທີ່ໄດ້ຮັບການໜຸນຫຼັງຈາກຝ່າຍຕາເວັນຕົກ ປະທານາທິບໍດີ Abd–Rabbu Mansour Hadi ຫຼົບໜີໄປອາໄສຢູ່ໃນຊາອູດີ ອາເຣເບຍ ເຊື່ອກັນວ່າ ພວກກະບົດໄດ້ຮັບການໜຸນຫຼັງຈາກລັດຖະບານ Shi’iteໃນອີຣ່ານ ຊຶ່ງມີລາຍງານວ່າ ໄດ້ສົ່ງກອງເຮືອບັນທຸກຈຸໜຶ່ງໄປຍັງເຢເມັນ ຊຶ່ງເບິ່ງຄືວ່າ ໄປຊ່ອຍພວກກະບົດນັ້ນ ທ່ານ Ashton Carter ລັດຖະມົນຕີປ້ອງກັນປະເທດສະຫະລັດ ກ່າວໃນວັນພຸດວານນີ້ວ່າ ສະຫະລັດມີ  ກ່ຽວກັບກອງເຮືອບັນທຸກຂອງອິຣ່ານ ທີ່ຂົນພວກອາວຸດຍຸດໂທປະກອນໄປໃຫ້ພວກກະບົດຮູທີນັ້ນ